钦定古今图书集成/明伦汇编/氏族典/第074卷 > 朱新堞
## 钦定古今图书集成/明伦汇编/氏族典/第074卷 > 朱新堞

按《明外史诸王传》：“新堞，晋恭王七世孙也。家汾州。崇
祯十四年，由宗贡生为中部知县，有事他邑，土寇乘
间陷其城，坐免官。已而复任。署事者闻贼入关，即欲
解印去，新堞毅然曰：‘受国恩无以报，此吾致命之秋
也’。即受之。未几，贼传檄至，新堞怒而碎之，议拒守，誓
必死。妻卢氏、妾薛氏、冯氏请先自尽，许之。有女方数”
岁，新堞，勉之缢。乃书表封印，使人驰送京师，冠带望
阙拜，又望拜其母，即自经死。